Melvin Purvis
Melvin Horace Purvis II. (24. oktobar 1903 – 29. fabruar 1960) bio je američki policajac, poznat po službi u FBI gdje je vodio grupu agenata sa zadatkom da uhvati neke od najzloglasnijih gangstera i pljačkaša banaka na Srednjem Zapadu 1930-ih. Najpoznatiji od njih je John Dillinger koga je lično ubio 1934. godine u Chicagu. Ubrzo nakon toga je napustio FBI, navodno zbog toga što je njegov pretpostavljeni, direktor FBI J. Edgar Hoover, bio ljubomoran na slavu koju je Purvis zbog toga stekao u medijima. Ostatak života je proveo kao advokat, sa izuzetkom Drugog svjetskog rata kada je služio kao obavještajni oficir u američkoj vojsci i stekao čin pukovnika, te, između ostalog, sudjelovao u pripremama za Nirnberški proces. Poginuo je od metka ispaljenog iz vlastitog pištolja, ali istraga nikada nije utvrdila da je riječ o samoubistvu ili nesretnom slučaju.

Purvis se često pojavljuje kao lik u biografskim i historijskim filmovima posvećenim Hooveru ili Dillingeru tako da su ga, između ostalih, tumačili Ben Johnson, Will Patton i Christian Bale.

Vanjske veze

Američki policajci